b"\n_START_ARTICLE_\nAmy Adams\n_START_SECTION_\nZgodnje \xc5\xbeivljenje\n_START_PARAGRAPH_\nAmy Lou Adams se je rodila v Vicenezi v italijanski Bene\xc4\x8diji, kot \xc4\x8detrti od sedmih otrok ameri\xc5\xa1kih star\xc5\xa1ev Kathryn (rojena Hicken) in Richarda Adamsa. Ima \xc5\xa1tiri brate in dve sestri. Njen brat Eddie danes dela za tabloidsko oddajo TMZ, je pa tudi scenarist in je napisal scenarij za film Pennies, v katerem je igrala tudi Amy. O\xc4\x8de je v \xc4\x8dasu njenega rojstva delal pri podjetju Caserma Ederle, dru\xc5\xbeina pa se je, ko je bila ona stara osem let, preselila v Castle Rock v Koloradu. V tistem \xc4\x8dasu je njen o\xc4\x8de pel v restavracijah, njena mama pa je bila profesionalna bodybilderka. Star\xc5\xa1a sta se razvezala, ko je bila stara enajst let._NEWLINE_Med \xc5\xa1olanjem na \xc5\xa1oli Douglas County High School je pela v \xc5\xa1olskem zboru in trenirala ples; \xc5\xbeelela si je postati balerina. Njeni star\xc5\xa1i so sicer upali, da bo nadaljevala s treniranjem atletike, vendar je le-to opustila, ko se je \xc5\xbeelela posvetiti predvsem plesu. Upala je namre\xc4\x8d, da ji bo ples prinesel \xc5\xa1tipendijo za kolid\xc5\xbe. Kasneje pa se je odlo\xc4\x8dila, da na kolid\xc5\xbe sploh ne bo od\xc5\xa1la, o tem pa je povedala: \xc2\xbbNisem ena izmed tistih ljudi, ki bi se radi \xc5\xa1olali. Odlo\xc4\x8dila sem se, da bom pa\xc4\x8d pridobila manj izobrazbe.\xc2\xab Po kon\xc4\x8dani srednji \xc5\xa1oli se je skupaj z mamo preselila v Atlanto. Takrat se je odlo\xc4\x8dila, da ne bo postala balerina in vklju\xc4\x8dila se je v glasbeno gledali\xc5\xa1\xc4\x8de, ki naj bi se veliko bolj ujemal z njeno osebnostjo. Pri osemnajstih letih je delala v trgovini Gap, medtem pa je nastopala tudi v gledali\xc5\xa1\xc4\x8du. Prvi\xc4\x8d je delala polni delavni \xc4\x8das kot hostesa v Hootersu, saj se je takrat odlo\xc4\x8dila, da bo \xc2\xbbkariero za kratek \xc4\x8das odlo\xc5\xbeila na stran\xc2\xab. To slu\xc5\xbebo je zapustila, ko je privar\xc4\x8devala dovolj denarja, da si je kupila svoj prvi avto.\n_START_SECTION_\n1995\xe2\x80\x932004: Zgodnja kariera\n_START_PARAGRAPH_\nKot umetnica je najprej delala kot plesalka v Boulder's Dinner Theatre in Country Dinner Playhouse. Leta 1995 je dobila odkrito podporo re\xc5\xbeiserja Michaela Brindisija. Naslednja tri leta je delala v Chanhassen Dinner Theatres v Chanhassenu, Minnesota. Od\xc5\xa1la je na avdicijo za filmsko komedijo Crkni lepotica leta 1999, ki je bila snemana v Minnesoti. Vlogo je tudi dobila in to je bila njena prva filmska vloga. Njena sodelavka iz tega filma, Kirstie Alley, jo je prepri\xc4\x8dala, da se je preselila v Los Angeles, Kalifornija v januarju 1999. Na prvo leto tam nima ravno najlep\xc5\xa1ih spominov, in kasneje je povedala, da bi veliko raje ostala v Chanhassenu, saj ji je bilo to mesto res v\xc5\xa1e\xc4\x8d, ljudje, s katerimi je delala, pa naj bi ji odli\xc4\x8dno nadomestili dru\xc5\xbeino. Kmalu po ustalitvi v Los Angelesu je bila izbrana za igranje v Foxovi televizijski seriji Podle igre, Manchester Prep, kjer je dobila vlogo Kathryn Merteuil. Serija ni do\xc5\xbeivela velikega uspeha in kmalu zatem je bila prekinjena. Kasneje so po posnetih epizodah sestavili film Podle igre 2._NEWLINE_Od leta 2000 do leta 2002 je imela manj\xc5\xa1o vlogo v filmu Psycho Beach Party, gostovala pa je tudi v televizijskih serijah, kot so Ta nora sedemdeseta, Buffy, izganjalka vampirjev, \xc4\x8carovnice, Smallville in The West Wing. Potem se je pojavila v filmu Stevena Spielberga, Ujemi me, \xc4\x8de me more\xc5\xa1, kjer je igrala striptizeto Brendo Strong, v katero se zaljubi Frank Abagnale, Jr. (upodobil ga je Leonardo DiCaprio). Adamsova je pozneje povedala: \xc2\xbbBilo je prvi\xc4\x8d, da sem vedela, kako igrati na isti stopnji s tak\xc5\xa1nimi ljudmi. Da vate verjame Steve Spielberg... to ti vlije veliko samozavesti!\xc2\xab Leta 2004 je igrala v filmu Zadnji pobeg, glas pa je posodila tudi nekemu liku iz televizijske serije King of the Hill. Izbrana je bila tudi za vlogo Alice Doherty v televizijski seriji Dr. Vegas, vendar so jo pozneje odpustili zaradi spora zaradi pogodbe.\n_START_SECTION_\n2005\xe2\x80\x932007: Preboj\n_START_PARAGRAPH_\nPo odpustitvi iz serije Dr. Vegas je od\xc5\xa1la na avdicijo za film Junebug, kjer je dobila vlogo Ashley Johnsten. Film je bil posnet v enaindvajsetih dnevih v Winston-Salemu, Severna Karolina. Med tem \xc4\x8dasom je Amy Adams praznovala \xc5\xbee trideseti rojstni dan in za\xc4\x8delo jo je skrbeti za njeno igralsko kariero: \xc2\xbbMislila sem si, da bi se mogo\xc4\x8de raje preselila v New York in za\xc4\x8dela po\xc4\x8deti kaj drugega. Sicer mi ni bilo do tega, da bi opustila igranje, samo menila sem, da zdaj nisem ve\xc4\x8d dovolj dobra za ta posel.\xc2\xab Glede odlo\xc4\x8ditve, da bo posnela film Junebug je rekla: \xc2\xbbBila sem zares vesela. Na koncu poletja sem bila sicer nekoliko \xc5\xbealostna, a vseeno sre\xc4\x8dna in ponosna.\xc2\xab Premiera filma je bila na filmskem festivalu Sundance Film Festival leta 2005, Amy Adams pa je za to vlogo dobila nagrado Special Jury Prize._NEWLINE_Po izzidu filma The Wedding Date, v katerem je igrala poleg igralcev, kot sta Debra Messing in Dermot Mulroney, je Junebug iz\xc5\xa1el v teatrih pod predstavitvijo Sony Pictures Classics. Adamsova je za ta film prejela veliko kritik in nekatere so bile tudi vzpodbudne. Dobila je tudi ve\xc4\x8d nagrad, med drugim National Society of Film Critics in Independent Spirit Award. Nominirana je bila za nagrade, kot so Screen Actors Guild Award in Academy Award. Dru\xc5\xa1tvo Academy of Motion Picture Arts and Sciences je Amy Adams leta 2006 povabilo, da se jim pridru\xc5\xbei._NEWLINE_Poleg Junebuga je Amy Adams posnela tudi filme, kot so Standing Still in Kralji hitrosti: Zgodba o Rickyju Bobbyju, dobila pa je tudi vlogo v televizijski seriji Pisarna. Po igranju v Walt Disneyjevi Cucek, je leta 2007 igrala v filmu Za\xc4\x8darana. V filmu igrajo tudi igralci, kot so Patrick Dempsey, Idina Menzel, Susan Sarandon in James Marsden, govori pa o Giselle, ki je iz svojega 2D-animiranega sveta prisiljena vstopiti v pravi svet na ulicah New Yorka. Adamsova je premagala \xc5\xa1e priblji\xc5\xbeno 300 igralk, ki so se prijavile na avdicijo za Giselle._NEWLINE_Za\xc4\x8darana je skupno iztr\xc5\xbeila 340 milijonov ameri\xc5\xa1kih dolarjev. Tudi ta film je prinesel kar nekaj pozitivnih kritik za Adamsovo, dobila pa je tudi kar nekaj nagrad, med drugim Zlati globus, Critics' Choice Award, Saturn Award for Best Actress in nominacijo za Zlati globus. Na podelitvi oskarjev je Amy Adams v \xc5\xbeivo zapela pesem \xc2\xbbHappy Working Song\xc2\xab. Pesem\xc2\xa0\xc2\xbbThat's How You Know\xc2\xab, ki jo je v originalu pravzaprav zapela Adamsova, je na isti podelitvi zapela Kristin Chenoweth._NEWLINE_Za Za\xc4\x8darano je Amy Adams igrala v filmu Wilsonova vojna, v katerem so igrali tudi Tom Hanks, Julia Roberts in Philip Seymour Hoffman. Adamsova je upodobila Bonnie Bach, asistentko Charlieja Wilsona, glavnega lika. O tej izku\xc5\xa1nji je Amy Adams povedala: \xc2\xbbBilo je tako zabavno. \xc5\xbde samo to, da se u\xc4\x8di\xc5\xa1 od tak\xc5\xa1nih ljudi, da gleda\xc5\xa1 Philpa Seymourja Hoffmana in Toma Hanksa, da dela\xc5\xa1 z Mikeom Nicholsom [re\xc5\xbeiser filma] je zame, kot da bi se vrnila nazaj v \xc5\xa1olo\xc2\xab._NEWLINE_Amy Adams se je v letih 2007 in 2008 pojavila na naslovnicah revij, kot sta Elle in Vanity Fair, ki jo je uvrstila tudi na lestvico \xc2\xbb10 sve\xc5\xbeih obrazov Hollywooda leta 2008\xc2\xab\xc2\xa0(\xc2\xbb10 fresh faces of 2008\xc2\xab). Bila je gostja v sedmi epizodi v triintrideseti sezoni televizijske serije Saturday Night Live marca 2008._NEWLINE_Njen naslednji projekt je bil neodvisni film Sunshine Cleaning, ki je bil od februarja do marca 2007 sneman v Albuquerqueju, Nova Mehika. Igrala je mater samohranilko, ki odpre svoj \xc4\x8distilni servis, da bi zaslu\xc5\xbeila dovolj denarja, da bi sina poslala v privatno \xc5\xa1olo. Film je do\xc5\xbeivel premiero na filmskem festivalu Sundance Film Festival leta 2008, vendar se ne proda tako hitro, kot so najprej pri\xc4\x8dakovali, da se bo. Ko je film iz\xc5\xa1el marca 2009 v omejeni izdaji, so bile kritike v glavnem pozitivne. Amy Adams in Emily Blunt, ki sta v filmu igrali sestri, ki se v posel podata skupaj, sta svoji vlogi opisali kot vloge, ki \xc2\xbbsame po sebi nimajo smisla\xc2\xab. Pozneje je Amy Adams igrala tudi v filmu The Baltimore Sun.\n_START_SECTION_\n2008 - danes: Zdaj\xc5\xa1nja kariera\n_START_PARAGRAPH_\nNjena prva filmska vloga v letu 2008 je bila v filmu Gospodi\xc4\x8dna Pettigrew: \xc5\xbdiveti za en dan, kjer je igrala ob\xc4\x8dudujo\xc4\x8do ameri\xc5\xa1ko igralko po imenu Delysia Lafosse, ki se je preselila v London, njeno \xc5\xbeivljenje pa se spremeni, ko spozna gospodi\xc4\x8dno Pettigrew, ki jo je igrala Frances McDormand._NEWLINE_V poznej\xc5\xa1njem delu leta 2008 je Amy Adams igrala v filmu Dvom, ki je bil njen prvi film, posnet v sodelovanju z Meryl Streep in drugi film, kjer je sodelovala s Philipom Seymourjem Hoffmanom, poleg teh dveh pa je igralsko ekipo sestavljala tudi Viola Davis. Film je bil posnet po istoimenski igri Johna Patricka Shanleyja, Adamsova pa je v njem dobila vlogo sestre James. Vlogo naj bi dobila, ker je intiligentna in ker ima zelo lep obraz. O igranju poleg Streepove in Hoffmana je Amy Adams povedala, da ima vse skupaj \xc2\xbbsmisel negotovosti in smisel dvoma\xc2\xab\xc2\xa0in da je \xc2\xbbizredno zadovoljna, ker lahko igra s tako osupljivimi in pomembnimi igralci\xc2\xab. Amy Adams je dobila ve\xc4\x8d pozitivnih kritik s strani revij, kot so New York Times, Variety in San Francisco Chronicle. Nominirana je bila za nagrade, kot so Academy Awards, Zlati globus in British Academy Film Awards._NEWLINE_Njena naslednja vloga je bila vloga hrabre letalke Amelie Earhart v filmu No\xc4\x8d v muzeju 2 poleg Bena Stillerja. Film je \xc5\xbee na dan premiere zaslu\xc5\xbeil 15,3 milijonov ameri\xc5\xa1kih dolarjev, s tem da se je boril s filmom Terminator: Odre\xc5\xa1itev. Adamsova je dobila veliko kritik in sicer od revij, kot so Chicago Tribune, ki je njeno upodobitev Amelie Earhart opisal kot odli\xc4\x8dno, s tem pa se je strinjala tudi revija Entertainment Weekly. Po drugi strani pa je revija The Boston Globe napisal, da Earhartova, kakr\xc5\xa1no je upodobila Amy Adams, ni prav ni\xc4\x8d podobna resni\xc4\x8dni Amelii Earhart. Re\xc5\xbeiser filma, Shawn Levy, o njej pove: \xc2\xbbNe vem, \xc4\x8de je v njeni generaciji sploh kak\xc5\xa1na igralka bolj\xc5\xa1a od nje... mislim, saj je \xc5\xa1e veliko \xc5\xbeenskih igralk njene starosti, a katera bi zmogla posneti Dvom, Julie in Julia ter No\xc4\x8d v muzeju 2 vse v istem letu?\xc2\xab_NEWLINE_Po filmu No\xc4\x8d v muzeju 2 je Amy Adams posnela film Julie in Julia, drugi film posnet skupaj z Meryl Streep, v katerem je igrala Julie Powell, ki se odlo\xc4\x8di pisati blog o tem, kako bo v enem letu preizkusila vse recepte v knjigi Julie Child z naslovom Mastering the Art of French Cooking. Leta 2010 smo jo lahko videli v filmu Prestopno leto, romanti\xc4\x8dni komediji, ki se je za\xc4\x8dela snemati marca 2009 in je iz\xc5\xa1la zgodaj leta 2010. Njeni prihajajo\xc4\x8di projekti vklju\xc4\x8dujejo filme, kot so The Fighter, Daughter of the Queen of Sheba in filmsko upodobitev romana Adene Halpern, The Ten Best Days of My Life, ki jo bo hkrati tudi producirala.\n_START_SECTION_\nZasebno \xc5\xbeivljenje\n_START_PARAGRAPH_\nOd aprila 2008 je Amy Adams zaro\xc4\x8dena s svojim fantom, igralcem Darrenom Le Gallom. Spoznala ga je leta 2001 na u\xc4\x8dnih urah igranja. Par je bil pred zaroko skupaj \xc5\xbee \xc5\xa1est let. Pribli\xc5\xbeno leto dni po tem, ko sta se spoznala, sta Adamsova in Le Gallo skupaj igrala v kratkem filmu Pennies, med snemanjem pa sta se precej zbli\xc5\xbeala. Kmalu za tem sta za\xc4\x8dela hoditi. 15. maja 2010 je Amy Adams rodila njunega prvega otroka, deklico po imenu Aviana Olea Le Gallo."